### Beslutningstema

I denne sag bliver der givet en orientering om projektstatus for EU-projektet LIFE Wadden Sea Birds i Sussanne Brandt Kog Nord samt nye publikumsfaciliteter i kogen og ved [adresse].

### Historik

LIFE Wadden Sea Birds projektet blev iværksat i [adresse] Initiativets projektspor "Klimatilpasning Vidå”. LIFE-projektets tidsplan var i udgangspunktet 2020-2026.

Teknik- og Miljøudvalget blev på mødet 6. oktober 2020 orienteret om arbejdet med LIFE-projektet. Der var opnået tilsagn om medfinansiering fra EU's LIFE-program. Der var endvidere opnået forhåndstilsagn om fri jordfordeling i ordningen ”Multifunktionel Jordfordeling” under Landbrugsstyrelsen. Efter afslutning af jordfordeling ejer Den Danske Naturfond projektarealerne.

I Tøndermarsk Initiativets projektspor "Ruter, stier og formidling" blev der arbejdet for et fugleobservatorie i Sussanne Brandt Kog Syd, der dog ikke blev realiseret. Forvaltningen har sonderet andre, nye muligheder for at styrke områdets rekreative værdi og formidlingsfaciliteter i Sussanne Brandt Kog Nord.

Projekterne vil understøtte de strategiske indsatser, der er formuleret i kommunens Visions-og Strategiplan 2022-2025, under fokuspunkt Klima, Natur og Miljø.

### Sagsfremstilling

LIFE-projektet vedrører den del af Sussanne Brandt Kog, der ligger nord for Højer Kanal (Vidå). Projektet omfatter ca. 230 ha. LIFE-projektets tiltag skal bidrage til at løse følgende hovedelementer:

* Udvikling af Sussanne Brandt Kog Nord som naturområde med forbedrede levesteder for fugle, jf. Natura 2000-målsætninger
* Klimatilpasning ved at etablere et højvandsreservoir for Vidå-systemet
* Fremme udvikling af landdistriktet ved at gøre lokalområdet mere attraktivt for bosætning og skabe nye muligheder for lokal fødevareproduktion
* Bidrage til faciliteter til natur- og landskabsformidling

LIFE-projektet gennemføres i en bevillingsaftale med EU-Kommissionen og i et forpligtigende partnerskab mellem Tønder Kommune, Den Danske Naturfond, [adresse], [adresse], 15. Juni Fonden og Stiftung Naturschutz Schleswig-Holstein. Foruden Sussanne Brandt Kog Nord indgår Rickelsbüller Koog syd for grænsen som projektområde.

LIFE-projektet er planlagt med og indeholder relativt beskedne tiltag til at forbedre mulighederne for friluftsliv og formidling. EU's LIFE-program understøtter kun i begrænset omfang disse formål, hvorfor forvaltningen arbejder sammen med interessenter, bl.a. Den Danske Naturfond, på at skitsere og konkretisere flere rekreative muligheder end LIFE-projektet kan realisere. Det drejer sig om tre sammenhængende delprojekter:

* 1,5 kilometer sti gennem Sussanne Brandt Kog Nord. En boardwalk skal sikre, at alle kan komme tæt på naturen. Den vil skabe gode rundtursmuligheder og en direkte stiforbindelse mellem [adresse] og Højer
* Fugleskjul og formidlingsbase. Et fugleskjul i Sussanne Brandt Kog Nord, hvor besøgende kan komme helt tæt på fuglene. Via envejsglas skabes et særligt rum til naturformidling, madpakkespisning, undervisning og naturoplevelser
* Udstilling og bedre faciliteter ved [adresse]. En modernisering af udeområderne ved [adresse] med nye publikumsfaciliteter, belægninger mv. Den nuværende slusemesterbolig indrettes til naturformidling og naturskoleaktiviteter

LIFE-projektets tiltag søges ændret og kombineret med ovennævnte nye, yderligere initiativer.

Der er indgået aftale mellem Den Danske Naturfond og 15. Juni Fonden og kommunen i forbindelse med [adresse] Initiativet. Kommunen skal stå for den løbende pleje, drift og tilsyn af naturarealer, stier, veje og andre friluftsfaciliteter i Sussanne Brandt Kog Nord, der bliver udviklet i projektet.

Ansvar for drift af vandparkeringsløsningen tillægges Tønder Kommune som vandløbsmyndighed.

I bilag til dette dagsordenspunkt er der givet et resumé af projekterne. Forvaltningen vurderer, at projekterne kræver fuld miljøvurdering. Projektskitserne vil blive forberedt og sendt til miljøvurderings- og myndighedsbehandling. Tønder Kommune forestår bygherrerollen. Det forventes, at projektets anlægsfase vil være 2026-2027.

Nærværende punkt behandles samtidigt på Teknik- og Miljøudvalgets møde.

### Økonomi

For så vidt angår LIFE-projektets samlede aktiviteter medfinansieres de med op til 5.573.843,00 EUR (~41 mio. kr.), svarende til 60 % af de budgetterede udgifter på i alt 9.289.740,00 EUR (~69 mio. kr.). De resterende 3.715.897 EUR finansieres via partnerne og 15. Juni Fonden (~22 mio. kr.) samt Tønder Kommune (~6 mio. kr.). En udvidelse af EU's medfinansiering af LIFE-projektet er ikke mulig, ligesom ændringer i bevillingens formål kun er mulig efter særlig ansøgning. Anlægsudgifter til projektets vandparkeringsløsning forventes at overstige det oprindeligt budgetterede ( ~3 mio. kr.) væsentligt.

De tre rekreative projekter har p.t. et samlet, skønnet budget på ca. 26 mio. kr., der forventes finansieret gennem eksterne fondsmidler og kommunal medfinansiering. Derudover kan LIFE-projektet bidrage med 1 mio. kr. Samlet er der p.t. sikret finansiering af 6 mio. kr. Der er indledt positive drøftelser med fonde om yderligere finansiering af projekterne.

Forvaltningen vil til budgetforhandlinger for budget 2026 indlede en proces med henblik på, at kommunen etablerer pulje til anlæg af de rekreative tiltag samt til klimatilpasningsformål generelt, herunder vandparkeringsløsningen i Sussanne Brandt Kog Nord.

### Lovgrundlag

I forbindelse med miljøvurderingen skal projekterne i offentlig høring.

Projekterne forudsætter, at der inden realisering opnås tilladelse/dispensationer på en række lovområder inden for Teknik- og Miljøudvalgets område. De er nævnt i bilaget til dette dagsordenspunkt. Beslutninger om tilladelse og dispensationer vil blive forelagt i overensstemmelse med kompetenceplanen for Teknik- og Miljøområdet.

### Indstilling Fagchefen for Klima, Plan og Udvikling indstiller,

at orienteringen tages til efterretning.

### Beslutning

Orienteringen taget til efterretning.